દાઉદ ઇબ્રાહિમનો મહેલ જેવો કરાચીનો બંગલો અતિ ભવ્ય છે. દાઉદની ટીકા કરનારાઓ પણ એ મહેલાતની ભવ્યતાનાં વખાણ કરીને એને માન્યતા ન આપી શકે. પોકળ ભવ્યતાનો કોઈ મતલબ નથી. ગાંધીનગર કે નવી દિલ્હીના અક્ષરધામ મંદિરની ભવ્યતા એ ખરી ભવ્યતા કહેવાય જેની સાથે સારી સારી અનેક વાતો જોડાયેલી હોય. દાઉદના બંગલોની ભવ્યતાનાં વખાણ કરનારાઓ જરૂર સંજય લીલા ભણસાલીની નવી રિલીઝ થયેલી ફિલ્મ ‘પદ્માવત’ની ભવ્યતાનાં વખાણ કરતા હશે. શું ભવ્ય સેટ્સ છે, શું ભવ્ય કોસ્ચ્યુમ્સ છે, શું ભવ્ય દાગીના-ઘરેણાં – ઝવેરાત છે, શું ભવ્ય ફોટોગ્રાફી છે.